**Μ. Κριθαρίδης: Σήμερα οι "ναζί μπήκαν στη φυλακή" από αύριο συνεχίζουμε τον αγώνα να ξεριζωθούν οι ιδέες και οι αιτίες του**

Σήμερα είναι μια ιστορική μέρα, οι ναζί μπήκαν στη φυλακή μετά και την απόφαση του δικαστηρίου για τις αναστολές τους. Από αύριο κιόλας πρέπει να συνεχίσουμε τον αγώνα μας, μαζί με την κάθε αντιφασίστρια και τον κάθε αντιφασίστα, με κάθε δημοκράτη πολίτη, στην Ελλάδα, την Ευρώπη και τον κόσμο, ώστε να ξεριζωθούν οι δηλητηριώδεις ιδέες των νεοναζιστών που έχουν ποτίσει τον κυρίαρχο ξενοφοβικό, μισανθρωπικό πολιτικό λόγο και τα μέσα ενημέρωσης της ολιγαρχίας δίχως σύνορα.

Ο αγώνας όχι μόνο δεν τελείωσε, αλλά πιο επιτακτικός από ποτέ άλλοτε σε έναν κόσμο που υψώνει φράχτες της ντροπής και σε μια χώρα που επαναπροωθούνται παράνομα βάρκες κατατρεγμένων συνανθρώπων μας. Το αυγό του φιδιού συνεχίζει να υπάρχει και εκκολάπτεται διαρκώς με πολιτικές λιτότητας και φτωχοποίησης των λαών.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**